Bærbar datamaskin

En bærbar datamaskin eller laptop (fra engelsk, omtrentlig «fangtopp»)«laptop», Online Etymology Dictionary«Datatermar», Språkrådet er en liten datamaskin særskilt laget for mobil bruk ved å være flat og veie minst mulig slik at man kan ha den på fanget. Trenden har i mange år vært at maskinene har blitt stadig mindre, men for å være et godt alternativ til stasjonære maskiner bør skjerm og tastatur gjerne ha en viss størrelse.

Grunnet mer kostbare enkeltkomponenter vil en bærbar datamaskin ofte være bortimot dobbelt så dyr som en stasjonær maskin med tilsvarende ytelse. Det er også problematisk å ta ut høye ytelser av en bærbar på grunn av varmeutvikling. Det er ikke uvanlig at bærbare som har vært i bruk et par år begynner å slå seg av på grunn av overoppheting som følge av at finkornet støv samler seg på prosessorkjøleren.

De aller fleste PC-leverandører leverer bærbare datamaskiner. Salget av ferdige bærbare datamaskiner har passert salget av stasjonære i Norge, men det er vanskelig å få kjøpt deler beregnet for bærbare, så de er ikke utbredt blant selvbyggere. Dessuten er bærbare datamaskiner som regel vanskelige å åpne.

Typiske egenskaper

En bærbar datamaskin er vanligvis:
 Liten og lett, men størrelsen ikke definert og heller ikke skille mellom bærbare og håndholdte maskiner.
 Utstyrt med innebygd mus av typen touchpad eller styrepinne.
 Mulig å bruke på innebygde oppladbare batterier, for eksempel  litiumionbatterier. 
 Bestående av komponenter som harddisker, prosessorer, minnebrikker og skjermer som er laget for å spare strøm, noe som gjør dem kostbare. Harddisken er av 2,5" størrelse (i motsetning til 3,5" størrelsen som er vanlig i stasjonære datamaskiner).
 Utstyrt med LCD-skjermer av typen aktiv matrise, kostbare men svært skarpe og tynne.
 Bestående av skjermkort for bruk til ekstern skjerm, WLAN, ethernetkort og annet.

De kan ofte leveres med dokkingstasjoner for enkel omgjøring til stasjonær bruk. En dokkingstasjon har gjerne fast tilkoplet ekstern skjerm, LAN, mus og tastatur. Slik bruk er blitt mindre aktuell etter hvert som kvaliteten på tilsvarende komponenter i bærbare maskiner har blitt mye bedre.

 Typer bærbare datamaskiner 
 Bærbare datamaskiner i mindre og større størrelser 
Tidligere fantes det en rekke markedsføringskategorier for bærbare datamaskiner i mindre og større størrelser; disse inkluderte modeller som "bærbar PC" og "subnotebook", rimelige "netbooks" og "ultramobile PC-er", hvor størrelseskategorien samsvarte med slike enheter som smarttelefoner og bærbare nettbrett, samt bærbare datamaskiner "desktop-erstatning" for maskiner av betydelig større størrelse og vekt enn vanlig, for arbeid med kraftigere prosessorer eller grafikkutstyr.

 Konvertibel, hybrid, 2-i-1 
Den siste trenden med teknologisk konvergens i den bærbare datamaskinindustrien har gitt opphav til et bredt spekter av enheter som kombinerte funksjonene til flere tidligere separate enhetstyper. Hybrider, konvertible og 2-i-1-enheter har dukket opp som crossover-enheter som deler egenskaper både med nettbrett og bærbare datamaskiner. Alle slike enheter har en berøringsskjerm som er designet for at brukerne kan arbeide i nettbrettmodus, ved å bruke enten multitouch-bevegelser eller en stylus / digital penn.

 Ultrabook 
En markedsføringsbetegnelse skapt av og varemerket tilhørende Intel for en kategori av høyytelses bærbare datamaskiner. HS iSuppli spådde opprinnelig at innen utgangen av 2012 ville det bli levert 22 millioner ultrabooks, og i 2013 - 61 millioner. Innen oktober 2012 hadde IHS betydelig redusert sine prognoser til 10 millioner solgte enheter i 2012 og 44 millioner i 2013. De fleste ultrabooks var for dyre for utbredt distribusjon.

 Robust bærbar PC 
En robust bærbar PC er designet for å pålitelig operere under tøffe bruksforhold, som sterke vibrasjoner, ekstreme temperaturer, fuktig eller støvete miljøer. Robust bærbare datamaskiner er mer klumpete, tyngre og betydelig dyrere enn vanlige bærbare datamaskiner, og brukes derfor sjelden av vanlige forbrukere.

 Referanser 

Kategori:Datamaskiner